lv en lv lv en fr lv lv es en lv lv lv ia en lv lv lv lv lv lv lv lv lv lv lv lv lv lv en lv lv en lv en fr lv lv lv hbs_lat lv lv lv lv lv lv lv lv sv cs lv sv lv hu lv lv lv lv lv lv lv lv lv lv lv lv lv sv cs lv lv lv lv lv lv lv uz lv lv lv lv lv lv sv lv en lv hbs_lat lv lv lv nl lv lv lv en lv en lv en lv lv en lv lv lv en lv lv lv en
Klusais ārprāts ar „sociālo dzimumu” – Atis Lejiņš
Latvijas Republikas 13. Saeimas deputāts
Latvijas valdība kā pēdējā no visām ES dalībvalstīm beidzot parakstījusi Stambulas konvenciju, un nu Saeimai stāv priekšā liels lēmums – tās ratifikācija. Pats grasos balsot „Par”, bet daļas valdības (precīzāk – Tieslietu ministrijas) un sabiedrības protesta nostāja mudina mani šo pozīciju paskaidrot.
Tāpat vēlos arī skaidrot, kas īsti ir šī Stambulas konvencija, jo man diskusiju gaitā ir radusies pārliecība, ka liela daļa tās kritizētāju nemaz nav pilnībā izlasījuši dokumenta tekstu, bet pieņem emocionālus lēmumus. Tāpat, kā daļa mūsu tautiešu ASV šobrīd emocionāli pieņem Donalda Trampa kā nākamā prezidenta kandidatūru, lai arī daudzas pazīmes liecina, ka viņa politika būs Eiropas un Latvijas drošības apdraudējums.
Emocionāla argumentēšana, neiedziļinoties būtībā, ir bīstama. Stambulas konvencijas gadījumā acīmredzot ir pieticis ar diviem vārdiem „sociālais dzimums”, lai izraisītu emociju sprādzienu bez izpratnes par šo jēdzienu.
Konvencijas mērķis un formulētais uzdevums ir aizsargāt sievietes un bērnus pret fizisku un psiholoģisku vardarbību ģimenē. Un ar kaunu jāatzīst, ka saskaņā ar statistikas pētījumiem, Latvijā vardarbības līmenis pret sievietēm pārsniedz vidējos rādītājus Eiropas Savienībā – saskaņā ar ES Pamattiesību Aģentūras veikto pētījumu esam 7. vietā pēc vardarbības līmeņa… Un psiholoģiskās vardarbības rādītājos – pat „augstākajā” vietā Eiropā.
Kaut kas nelāgs ar Latviju garajos okupācijas gados noticis, un arvien vēl neesam spējuši to atmest, lai arī neatkarībā dzīvojam jau vairākus gadu desmitus. Acīmredzot, ar mūsu vietējo likumdošanu vien tomēr nepietiek, lai kā to deklarētu konvencijas pretinieki. Te situāciju var salīdzināt ar Latvijas dalību ES un NATO – kopā drošība ir daudz lielāka. Vai, teiksim, – ja Latvija viena pati pieņemtu sankcijas pret Krieviju, tās nekādi nenostrādātu. Bet, kad to izdara reizē visa Eiropa – iespaids ir, un pavisam citā mērogā.
Īpaši savādi šķiet tas, ka tik noraidošu pozīciju pret Stambulas konvenciju ieņēmusi tieši „Nacionālā Apvienība”, kas taču par savu pamatuzdevumu sludina cīņu ar okupācijas sekām… Pieņemu, ka Latvijā taču VISI ir pret vardarbību ģimenē!
Bet ko tad nozīmē šis „sociālais dzimums”? Vispirms citēšu tekstu no paša Stambulas dokumenta:
ar terminu „sociālais dzimums (dzimte)” tiek saprastas sociālās lomas, uzvedība, nodarbošanās un īpašības, ko konkrēta sabiedrība uzskata par atbilstošām sievietēm un vīriešiem.
Piemēram, pie mums sievietei ir atļauts vadīt automašīnu. Bet Saūda Arābijā šāda rīcība tiek uzskatīta par sievietei neatbilstošu. Un nekāda sakara ar gejiem vai lesbietēm! Arī dienēt karaspēkā Saūda Arābijā sievietes nedrīkst. Bet pie mums armijā sievietes ir un sekmīgi pilda savus uzdevumus. Tātad droši drīkstam parakstīt konvenciju. Un vīrieši drīkst paši nomainīt autiņus saviem bēbjiem, nevis raudu pavadībā gaidīt māti, jo tas būtu viņas „sociālā dzimuma” uzdevums…
Visabsurdākais ir apgalvojums, ka Stambulas konvencija neesot saskaņā ar latviešu dzīvesziņu un mūsu valsts Satversmi. Un ka ar tās ratificēšanu mēs negodinātu mūsu brīvības cīnītājus.
Latvija kādreiz bija pirmā vietā Eiropā ar sieviešu balsstiesībām, un jau 1. Saeimas sastāvā mums bija sievietes. Un tieši par to cīnījās mūsu varoņi (to vidū arī mans tēvs)! Un vispār gāja karot tieši tāpēc, lai aizstāvētu un sargātu ģimenes. Viņi necīnījās par to, lai Latvijā būtu vardarbība pret sievietēm un bērniem, un tagad kaunā sarktu, ka mēs nespējam tos aizstāvēt.
Tāpēc balsošu PAR „Konvenciju par vardarbības pret sievietēm un vardarbības ģimenē novēršanu un apkarošanu”, un aicinu arī citus deputātus neļauties uzkurinātām emocijām, bet domāt par Latvijas nacionālajām un sabiedriskajām interesēm un atbalstīt citviet Eiropā jau ratificēto vienošanos, kura pilnībā atbilst gan mūsu dzīvesziņai, gan Satversmei.
Donalds Tramps, Eiropa, Latvija, Nacionālā Apvienība, Saeima, Stambulas konvencija, brīvība, bērni, drošība, neatkarība, okupācija, sabiedrība, sievietes, sociālais dzimums, statistika, tiesības, tradīcijas, vardarbība
5 thoughts on “Klusais ārprāts ar „sociālo dzimumu””
Vai tad tikai sociālais dzimums, Ati?? saka:
2016. gada 19. maijs 16:03
Jūsu attaisnošanos par “par” balsojumu nepieņemu, jo:
1) runa nav par nosaukumu “s.Dz.”, bet par 1. dzimumu maiņas iespējas un pieņemamības popularizēšanu bērniem (netiešu, protams, protams!);
2. popularizēšanu tieši bērniem, skolās – ne jau pensionāriem!
2) un – no St.konv. Preambulas – tās uzdevums novērst vēsturiski izveidoto (vīriešu tak?) netaisnīgo varas sadalījumu -??? Kas tas ir?
3) nez kādas revolucionāras plintnieces to uzraudzīs – kam Latvijas tautai tas? Vajag strādāt ar ĢIMENĒM, nevis “karot” ar vīriešiem!…
Ati, es (kā viens no hegemoniem, t.i., varas īpašniekiem Latvijā) to neatbalstu, un Jums, kā manam pilnvarotam pārstāvim (t.i., Jums jāpilda mana griba, ne sava) UZDODU un arī PAVĒLU neparakstīt šo Konvenciju, iepazīties ar to un tās kritiķu analīzi un argumentiem!
Paldies, ka interesējaties par valsts lietām, novēlu Jums darīt to rūpīgāk. Atceraties Afganistānu – viss nav tik vienkārši, kā izskatās pa gabalu…. Lai Dievs ar Jums!
2016. gada 20. maijs 12:28
Priekš Jums te būs:
1 precīzs citāts (latviski) no Stambulas konvencijas Preambulas: “…atzīstot to, ka vardarbība pret sievietēm liecina par vēsturiski izveidojušos sieviešu un vīriešu
varas nevienlīdzīgu sadalījumu, kura dēļ vīrieši dominē pār sievietēm un diskriminē sievietes
un ir apgrūtināta sieviešu pilnīga attīstība;
atzīstot to, ka vardarbība pret sievietēm, kas ir ar dzimumu saistīta vardarbība, ir strukturāla,
un to, ka vardarbība pret sievietēm ir viens no izšķirošajiem sociālajiem mehānismiem, ar
kura palīdzību sievietes tiek nostādītas pakārtotā stāvoklī, salīdzinot ar vīriešiem;…” – NU KĀ TAS KORELĒ AR SITUĀCIJU LATVIJĀ, kurā praktiski valda MATRIARHĀTS???… TĒVA LOMA LATVIJAS ĢIMENĒS IR NEATTĪSTĪTA!
Droši vien dzimtbūšana, pēc tam 2 pasaules kari un sekojošās represijas ir iespaidojušas situāciju Latvijā, ka latviešu sieviešu teiciens ir: “latviešu vīrieši ir dzērāji, slikti tēvi, vīri, dēli, apgādnieki utt.” – UN TE VĒL PA VIRSU NĀKS “SIEVIEŠU VARAS DOMINANCE”! :-)….
2)14.panta “1. Konvencijas dalībvalstis attiecīgos gadījumus veic vajadzīgos pasākumus, lai visu izglītības
līmeņu mācību programmās iekļautu mācību vielu par tādiem jautājumiem kā sieviešu un
vīriešu līdztiesība, tādas dzimumu sociālās lomas, kas nav padarītas par stereotipiem….” – KAS TE IR DOMĀTS AR “STEREOTIPIEM”?
Lasiet, mīļais Ati, un uzdodat jautājumus – arī (it kā)”muļķīgus”; jo Jūs vis nepērkat sev veikalā baltmaizi, bet lemjat par MŪSU VALSTI!
Tumsonīga iztaponība LGBT lobijam saka:
2016. gada 22. maijs 15:43
Jautājums – vai mums vienkārši idiotiskas “kompānijas pēc” ir jāparaksta konvencija, kas ir aktuāla, kā jūs Lejiņa kungs pareizi norādat, tādām valstīm kā Saūda Arābija? Mums, Lejiņa kungs, Latvijas likumdošanā jau ir sen iekļauts 99,99% no tā, kas minēts konvencijā. Izlasījāt tekstu? Savukārt reālā vardarbība pret sievietēm, bērniem, vīriešiem ir atkarīga nevis no aprakstīta papīra parakstīšanas vai neparakstīšanas, kaut kādām “nepareizām” sociālām lomām, kuras konvencija a priori, pat nepieļaujot, ka šīs lomas var būt pareizas un vajadzīgas (!!!) pieprasa iznīdēt (ņemot vērā lielo interesi par LGBT lobija atbalstu konvencijas tekstos, – prognozējams, ka primāri notiks vēršanās pret sievietes-mātes un tēva-vīrieša lomu kā arī ģimeni kā vīrieša un sievietes savienību), bet no nabadzības, neizglītotības (izriet no nabadzības) un sociālās nevienlīdzības. bet šīs problēmas, Lejiņa kungs, konvencija nerisina un risināt nekādi nespēj. Tieši tāpat kā Cilvēktiesību harta, kuru esam parakstījuši, neatrisina to, ka Latvijā cilvēktiesības (piemēram, uz mājokli) netiek nodrošīnātas. Tur vainīgi esat tikai un vienīgi jūs – deputāti, kuri pilda nevis tautas, bet sponsoru un svešu kungu gribu, vienlaikus domājot par personīgo iedzīvošanos. Parakstot St.konv. jūs, nemaz ne godājamais deputāt, tikai vēl vairāk pasliktināsiet Latvijas sabiedrības kopējo socilāli ekonomisko stāvokli. Žēl, ka tādi tumsas kalpi kā jūs atrodas saeimā! Ceru, nākošajā saeimā jūs vairs neievēlēs!
46.- 48.panti nosaka, ka ĪPAŠI ģimenes ir OBLIGĀTI JĀIZĀRDA, SAMIERINĀŠANĀS NEDRĪKST NOTIKT! saka:
2016. gada 23. maijs 01:07
ŠIE PANTI (46.+48.)nu ir pavisam traki – kā tik tas vēl nav pamanīts??
46. pants. Atbildību pastiprinoši apstākļi Konvencijas dalībvalstis pieņem normatīvos aktus vai veic citus pasākumus, kas vajadzīgi, lai turpmāk minētie apstākļi, ja vien tie neveido izdarītā nodarījuma sastāvu, saskaņā ar valsts tiesību aktu attiecīgajiem noteikumiem var tikt atzīti par atbildību pastiprinošiem apstākļiem, nosakot sodu par šajā Konvencijā minētajiem nodarījumiem:
a) nodarījums izdarīts pret bijušo vai esošo laulāto vai partneri, kā to nosaka valsts tiesību akti, to izdarījis ģimenes loceklis, persona, kas dzīvo kopā ar vardarbības upuri, vai persona, kura ļaunprātīgi izmantojusi savu varu;
48. pants. Obligātu alternatīvu strīdu izšķiršanas procesu vai notiesāšanas veidu aizliegums
1. Konvencijas dalībvalstis pieņem normatīvos aktus vai veic citus pasākumus, kas vajadzīgi, lai attiecībā uz jebkādu vardarbību, uz kuru attiecas šī Konvencija, aizliegtu obligātus alternatīvus strīdu izšķiršanas procesus, tostarp mediāciju un samierināšanu….”
TAS NAV PIEĻAUJAMS, JO ĢIMENE IR DOMĀTA BĒRNU AUDZINĀŠANAI – TO PAŠI BĒRNI ARĪ PASAKA!
2016. gada 25. maijs 18:52
ja iebildīsiet īpaši aktīvi, jūs nosauks par traku
Jūsu e-pasta adrese netiks publicēta. Obligātie lauki ir atzīmēti kā *
• LR 13. Saeimas deputāts [info]• Baltijas Asamblejas Drošības un aizsardzības komitejas vicepriekšsēdētājs [info]• NATO Parlamentārās asamblejas Latvijas delegācijas pastāvīgais pārstāvis [info]
Anna Lejiņa, tulk. Atis Lejiņš
aizsardzība ASV Atis Lejiņš Baltija budžets drošība Eiropa Eiropas Komisija Eiropas Savienība ekonomika English Igaunija Indija intervija karš konference Krievija krīze Latvija Lietuva likums NATO neatkarība nodokļi nākotne Polija PSRS sadarbība Saeima Somija stenogramma svētki tautsaimniecība Ukraina valoda video Vienotība Vladimirs Putins Vācija vēlēšanas vēsture Zviedrija ārlietas ārpolitika Ķīna
Rakstu arhīvs Atlasiet mēnesi septembris (2022)  (2) augusts (2022)  (4) maijs (2022)  (5) aprīlis (2022)  (2) marts (2022)  (3) februāris (2022)  (4) janvāris (2022)  (3) decembris (2021)  (3) novembris (2021)  (1) oktobris (2021)  (4) septembris (2021)  (5) augusts (2021)  (1) jūlijs (2021)  (4) aprīlis (2021)  (2) marts (2021)  (4) februāris (2021)  (1) janvāris (2021)  (2) decembris (2020)  (1) novembris (2020)  (3) oktobris (2020)  (4) septembris (2020)  (1) augusts (2020)  (1) jūlijs (2020)  (1) maijs (2020)  (1) februāris (2020)  (4) janvāris (2020)  (4) decembris (2019)  (3) novembris (2019)  (5) oktobris (2019)  (3) septembris (2019)  (2) jūlijs (2019)  (2) jūnijs (2019)  (5) maijs (2019)  (1) aprīlis (2019)  (3) marts (2019)  (4) oktobris (2018)  (8) septembris (2018)  (7) augusts (2018)  (3) jūlijs (2018)  (5) jūnijs (2018)  (2) maijs (2018)  (4) aprīlis (2018)  (2) marts (2018)  (3) februāris (2018)  (4) janvāris (2018)  (3) decembris (2017)  (6) novembris (2017)  (9) oktobris (2017)  (3) septembris (2017)  (4) jūlijs (2017)  (2) jūnijs (2017)  (9) maijs (2017)  (9) aprīlis (2017)  (4) marts (2017)  (6) februāris (2017)  (4) janvāris (2017)  (4) decembris (2016)  (5) novembris (2016)  (6) oktobris (2016)  (6) septembris (2016)  (7) augusts (2016)  (1) jūnijs (2016)  (5) maijs (2016)  (3) aprīlis (2016)  (5) marts (2016)  (2) februāris (2016)  (9) janvāris (2016)  (4) decembris (2015)  (6) novembris (2015)  (7) oktobris (2015)  (8) septembris (2015)  (5) augusts (2015)  (3) jūlijs (2015)  (3) jūnijs (2015)  (4) maijs (2015)  (4) aprīlis (2015)  (4) marts (2015)  (5) februāris (2015)  (4) janvāris (2015)  (3) decembris (2014)  (4) novembris (2014)  (3) oktobris (2014)  (4) septembris (2014)  (8) augusts (2014)  (4) jūlijs (2014)  (2) jūnijs (2014)  (3) maijs (2014)  (3) aprīlis (2014)  (7) marts (2014)  (6) februāris (2014)  (6) janvāris (2014)  (12) decembris (2013)  (4) novembris (2013)  (3) oktobris (2013)  (5) septembris (2013)  (5) jūlijs (2013)  (4) jūnijs (2013)  (4) maijs (2013)  (6) aprīlis (2013)  (3) marts (2013)  (3) februāris (2013)  (1) janvāris (2013)  (2) decembris (2012)  (6) novembris (2012)  (8) oktobris (2012)  (4) septembris (2012)  (7) augusts (2012)  (3) jūlijs (2012)  (3) jūnijs (2012)  (7) maijs (2012)  (7) aprīlis (2012)  (3) marts (2012)  (4) februāris (2012)  (5) janvāris (2012)  (4) decembris (2011)  (3) novembris (2011)  (10) oktobris (2011)  (7) septembris (2011)  (4) augusts (2011)  (6) jūlijs (2011)  (1) jūnijs (2011)  (4) maijs (2011)  (7) aprīlis (2011)  (3) marts (2011)  (4) februāris (2011)  (3) janvāris (2011)  (3) decembris (2010)  (4) novembris (2010)  (4) oktobris (2010)  (1) septembris (2010)  (7) augusts (2010)  (5) jūlijs (2010)  (3) marts (2010)  (1) oktobris (2009)  (1) jūnijs (2009)  (3) maijs (2009)  (8) aprīlis (2009)  (21) marts (2009)  (22)
Powered by WordPress and Donovan.